钦定古今图书集成/明伦汇编/闺媛典/第206卷 > 徐世道妻张氏
## 钦定古今图书集成/明伦汇编/闺媛典/第206卷 > 徐世道妻张氏

按《萧山县志》：“张氏，儒士徐世道妻。事舅姑以孝闻。年
二十七，世道病笃，以养姑抚子为嘱，氏泣遵命。既没，
不复茹荤，衣帛悬夫像于室，饭必献，事必告，凡五十
馀年，悲若初丧。姑病，氏祷天愿以身代，夜梦神语之
曰：‘非尔肉无以救尔姑’。氏惊起，刲股作糜以进。姑病
痊，里人上其事于有司旌焉。季子宗思亦以孝著。诸”
孙奇英、寿明、景英皆有声，黉序氏。年八十一卒。